Jocs recreatius i xocolatà per a tots en una nova vesprada de Burjajove 2017
2025-07-24

Després de passar-s’ho en gran amb “El Grinch”, menuts i joves de Burjassot tindran l’oportunitat de gaudir d’una nova vesprada d’activitats gratuïtes, dins de Burjajove 2017, en la Plaça de la Casa de Cultura, el dimarts 3 de gener a partir de les 17 hores.

Des d’aqueixa hora i fins a ben entrada la vesprada, els jocs recreatius com el futbolí, ping-pong, billar, diana electrònica o Air Hoquei arribaran de la mà d’Esport Actiu, activitats que es desenvoluparan en el citat espai municipal. A més, aqueixa vesprada, sobre les 18 hores serà el moment de la Batukada GreenGos i de la xocolata calenta per a tots els qui estiguen en aqueix moment en la Casa de Cultura.

Una vesprada de diversió que l’Agència Jove, el servei d’atenció a la joventut de l’Ajuntament de Burjassot, dependent de la Regidoria de Joventut, dirigida per Estefanía Ballesteros, ha preparat pensant en tots els xiquets i joves del municipi que no tenen excusa per a gaudir d’una vesprada de jocs, en les seues vacances nadalenques, d’allò més divertida i sense que els coste ni un sol euro.